Page:Bischofs Waerferth von Worcester Übersetzung der Dialoge Gregors des grossen.djvu/46

 on mode, Petrus, þæt me lysteþ sceawian ⁊ smeagean; hulic ⁊ hu mycel se camp wæs in þæs rihtwisan mannes breoste, þe þær feaht. betweoh heom seo eadmodnys his sylfes lifes ⁊ seo arfæstnys ⁊ frofer þæs earman wifes, þæs unlifigendan mannes moder. him wæs mycel ege to þon, þæt he huru to swyðe ne nyþde, gif he þæs ungewunelican þinges to Gode wilnode, ⁊ he wæs swa mildheort, þæt him þuhte sarlic, gif he ne gehulpe þam earman ⁊ þam astyptan wife. ac þa to maran wuldre ðam ælmihtigan Gode seo arfæstnys oferswyðde þone strangan breost, forðon nære se breost nanra þinga oferfunden, gif hine seo arfæstnes ⁊ seo hreowsung ðæs arwyrðan weres ne oferswyðde. ac he gelihte of his horse ⁊ his cneow gebigde ⁊ his handa aþenede upp to heofonum ⁊ þone sceoh ateah of his bosme ⁊ asette ofer breost ðæs deadan cnihtes. ⁊ þa him gebiddendum seo sawl þæs cnihtes gehwearf eft to þam lichaman. he ða hine mid his handum genam ⁊ hine cwicne agæf his weopendan meder, ⁊ he ferde him forð on his wege, þe he ær ongan.’ Petrus hine þa frægn: ‘hwet cweðaþ we, hweðer þæt mægn þus mycles (7a)

//

mode, hu him wære on þam to donne. (5a) la, Petrus, nu me lysteð asmeagean, hwilc ⁊ hu micel wære þet gecamp, þe wann on þæs rihtwisan mannes breostum. þær fleat betweoh him seo eaðmodnys his sylfes lifes ⁊ seo arfæstnys ⁊ frofor þæs deadan mannes modor. him wes micel ege, gif he to þam gedyrstlehte, þat he þees ungewunelican þinges to Gode gewilnode, ⁊ he wæs eac to þam earmheort, þæt him ofhreow þæt astepede wif, gif he ne gehulpe hire sarlican dreorinysse. ac þa to maran wuldre þæs ælmihtigan Godes seo arfæstnys oferswyðde þone strangan breost, forþam nære þæs arwurðan weres breost na oferfunden, gif hine ne geliðegode seo arfæste behreowsung þære mildheortnysse. ac gelihte þa of his horse ⁊ his cneowa gebigde ⁊ to heofonum his handa aþenode ⁊ þone sco of his bosme ateah ⁊ hine asette ofer þes deadan cnihtes breost. ⁊ him þa gebiddendum þæs cnihtes sawl gehwearf eft to þam lichaman. he þa hine mid his handa genam ⁊ hine libbendne ageaf his wependan meder ⁊ ferde him forð on his weg, þe he ær begann.’ Petrus cwæð: ‘hwet cweðað we, hwæðer þæt mægen þus miceles

G ryhtw- O 4þef. O 5 betwih him sio.eadmodnes O 6 siolfes O || lifes f. O || arfees[⁊nes O 7 frofer] frofornys O || þes (7a) earman O 8 modor O 9 gel iþsst O 10 swide O||nedde-O 11 uhgewuenlican dincges O 12 gof]| wi

ade O 14 17 sio O || -nes O ||

-swidde O 18 stroncg- 0-19 nane seo] seC’ 22 -swibde Q || -lyhte þa of his

ayf O 16 asteþtan O 16 þam unleserlich O {| ellm-. 0

incga O 20 swettes

24 heofonan O 25 scohO G26 ofer

his breost O 28 saul O G0 handa O 81 agef O|| weþ- O° -82 weg O G4 freg(kaum leserlich)[]|hwat Q || hwmder O G6 megen: O..